|  |
| --- |
| **Аэрапорт Франкфурт-Ган** |
| Аэрапорт Франкфурт-Ган
 |
| Краіна:  Рэгіён: | Германія Рэйнланд-Пфальц |
| Тып: | грамадзянскі |
| Код ІКАА: Код ІАТА: |  **EDFH**    **HHN**  |
| Вышыня: Каардынаты: | +503 м  49°57′ пн. ш. 7°16′ у. д.HGЯO |
| Пасажыразварот (год): | 2,79 млн (2012]) |
| Грузазварот (год): | 0,28 млн. тон (2012) |
| Колькасць персанала: | 370 (2009) |
| Мясцовы час: | UTC +1 |
| Час працы: | кругласутачна |
| Эксплуатант: | Flughafen Frankfurt-Hahn GmbH |
| Сайт: | hahn-airport.de

 |
| Узлётна-пасадачныя палосы (УПП) |
| Нумар | Памеры | Пакрыццё |
| 03/21 | 3 800 × 45 м | асфальт |
|
| **Спіс аэрапортаў** |

**Аэрапорт Франкфурт-Ган** (ням.: Flughafen Frankfurt-Hahn, ІКАО: EDFH, ІАТА: HHN) знаходзіцца на захадзе Германіі, у зямлі Рэйнланд-Пфальц. Бліжэйшы буйны горад — Кобленц (70 км). Адлегласць да Франкфурта і Люксембурга — прыкладна па 120 км. Франкфурт-Ган з’яўляецца адзінаццатым па велічыні пасажырскім і трэцім па велічыні грузавым аэрапортам у Германіі.

Гісторыя аэрапорта пачалася ў 1951 году, калі французскія акупацыйныя войскі распачалі будаўніцтва ваеннага аэрадрома, які быў пераняты ў 1952 годзе ВПС ЗША. У канцы халоднай вайны на *Airbase Hahn* былі дыслакаваны тры эскадрыллі знішчальнікаў F-16 з персаналам агульнай колькасцю ў 13 000 чалавек (уключаючы членаў сем’яў). Пасля таго, як знішчальнікі былі выкарыстаны ў 1991 годзе ў другой вайне ў Персідскім заліве, яны вярнуліся непасрэдна ў ЗША. У 1993 годзе ВПС ЗША пакінулі базу, якая пасля гэтага была перабудавана ў цывільны аэрапорт. Першым грамадзянскім рэйсам з аэрапорта Франкфурт-Ган быў чартарны рэйс на Маёрку, які адбыўся 22 мая 1993 года. У красавіку 1999 аэрапорт пачала выкарыстоўваць ірландская бюджэтная авіякампанія *Раянэйр (Ryanair)*.

Аператарам аэрапорта з’яўляецца пачынаючы з 2009 *Flughafen Frankfurt-Hahn GmbH (FFHG)*, чыімі ацыянерамі з’яўляюцца зямля Рэйнланд-Пфальц (82,5 %) і зямля Гесэн (17,5 %).

Аэрапорт мае адну асфальтавую ўзлётна-пасадачную паласу, якая пралягае з паўднёвага захаду (03) на паўночны ўсход (21) і мае даўжыню 3800 метраў. На ўсход ад узлётна-пасадачнай паласы знаходзіцца пасажырскі і грузавы тэрмінал.

Пасажырскія перавозкі ў асноўным выконваюцца ірландскай бюджэтнай авіякампаніяй *Раянэйр*. Аэрапорт таксама выкарыстоўвацца пасажырскімі авіякампаніямі *Візэйр (Wizz Air)* і *Айслэнд Экспрэс (Iceland Express)*. У красавіку 2008 года расійская авіякампанія *Уладзівасток Авія* распачала рэйсы з аэрапорта Франкфурт-Ган у Расію, якія былі спынены ў студзені 2009 года.

У 2 кіламетрах на поўдзень ад аэрапорта праходзіць аўтабан А50. Існуюць аўтобусныя маршруты з аэрапорта ў Кобленц, Кёльн, Франкфурт, Карлсруэ і Люксембург. Чыгуначнае спалучэнне з аэрапортам адсутнічае.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Аэрапорт Франкфурт-Ган
* Афіцыйны сайт (ням.)

| ⛭Германія Аэрапорты Германіі |
| --- |
| Дзеючыя | 
* Берлін-Тэгель
* Берлін-Шонефельд
* Браўншвейг/Вольфсбург
* Брэмен
* Вецэ
* Гамбург
* Гановер-Лангенхаген
* Дортмунд
* Дрэздэн
* Дзюсельдорф
* Карлсруэ/Бадэн-Бадэн
* Зігерланд
* Зюльт
* Кёльн/Бон
* Лейпцыг/Хале
* Любек
* Мангейм
* Меміинген
* Мюнхен
* Мюнстэр/Оснабрук
* Нойбрандэнбург
* Нюрнберг
* Падэрборн/Ліпштат
* Ростак-Лагэ
* Саарбрукен
* Франкфурт-на-Майне
* Франкфурт-Ган
* Фрыдрыхсхафен
* Херынгсдорф
* Цвайбрукен
* Шверын-Пархім
* Штральзунд-Барт
* Штутгарт
* Эрфурт

 |
| Іншыя | 
Будуюцца
Берлін-Брандэнбург
Закрытыя
Берлін-Тэмпельгоф
Іаханісталь
Мюнхен-Рым
Спецыяльныя
Гамбург-Фінкенвердэр
 |

|  |  |
| --- | --- |
| ⚙️   Нарматыўны кантроль | GND: 10125430-1 · VIAF: 144075693 |